شەفەق نیوز/ خیزانەیلیگ
کورد، وەرجە ٢٤ ساڵ لەوەر پەکەکە لە ئاوایەیلیان لە دهۆک کۆچ بردنە، بڕیار گلەوخواردن
وەرەو ئاوایەیلیانان دان، و داوا لە دەسەڵاتەیل کردن خزمەتگوزارییەکان لە ئاو و کارەبا
و خاسکردن ریەیل جیوەجی بکەن.
هاووڵاتی کورد
تەیب ئەحمەد لە خەڵک ئاوای چووڵکریاییگە لە ناحیەی ئەتروش لە دهۆک ئەرا ئاژانس شەفەق
نیوز ئویشێد: خەڵکەیل بڕیگ لە ئاوایەیل بڕیار گلەوخواردن وەرەو ئاوایەیلیان دان، و
نشان دا ک ژمارەیان رەسێدە زیاتر لە چل خیزان، گشتیان نیاز گلەوخواردن وەرەو ئاوایەیلیان
دیرن.
وتیش: خەڵکەیل
ئەو ئاوایەیلەەلە ساڵ ١٩٩٧ لەوەر پەکەکە میلکان هیشتنە جی.
هاووڵاتی کورد
کەماڵ عەبدولڵا خەڵک ئاوای کفارا، داوا لە حکومەت هەرێم کوردستان کرد خزمەتگوزارییەکان
ئەرا ئەو ئاوایەیلە دابین بکەێد، و لەڕی شەفەق نیوز دووپات کرد لە نیاز خەڵکەگە ئەرا
گلەوخواردن وەرەو ئاوایەیلیان، و جەخت کرد لە گرنگی دابینکردن کارەبا و ئاو و خاسەوکردن
ریەیل.
لەلای خوەییش قایمقام
قەزای شێخان سەردار یەحیا ئەرا ئاژانس شەفەق نیوز وت: پلان ئیدارەگە دابینکردن خزمەتگوزارییەکان
ئەرا قۆناغەیل هاتگ ها ناوی، ئەوەیش وەهەماهەنگی وەرد وەڕێۆبەرەیل ناحیەیلە لە ناوچەگە.
